Gourcuff minangka labèl kanggé Perancis wonten ing tingkat sekolah, piyambakipun damel debut kapisananipun wonten ing tim nasional U-17 nalika Perancis imbang kalaawan timnas Spanyol U-17, tanggal 18 September 2002.Piyambakipun damel gol kapisanan kanggé tim nalika tanggal 5 Februari 2003 wonten ing pertandhingan uji coba kaliyan timnas Republik Ceko.[104] Gourcuff mungkasaken musim kaliyan timnas U-17 kanthi 12 penampilan lan total 2 gol nalika skuat timnas Perancis U-17 boten saged lolos dhateng Piala Éropah U-17 taun 2003. Déné wonten ing timnas U-18, Gourcuff namung main wonten ing sekawan pertandhingan lan damel satunggal gol kémawon, nalika tanggal 30 Oktober kanthi kasil imbang 2-2 kaliyan timnas Ukraina.[105] Gourcuff wangsul dhateng tingkat internasional kaliyan timnas {{perancis]] U-19 ingkang minangka bagéyan saking tim pamenang Piala Éropah U-19 taun 2005. Nyaketi turnamèn, Gourcuff damel gol nglawan Timnas Armenia wonten ing babak kualifikasi kapisanan lan Timnas Spanyol U-19 wonten ing babak inggil.[106][107] Kamenangan 1-0 saking Spanyol ngyakinaken kasiling kualifikasi Perancis kanggé miwiti turnamèn. Wonten ing turnamèn, Gourcuff damel hat-trick nalika menang 3-1 saking Timnas Norwegia kanthi mungkasaken 2 tendhangan pènalti lan setunggal saking permainan kabikak.[108] Piyambakipun paring kalih assist nalika menang 3-2 wonten ing babak semifinal saking timnas Jerman U-19 lan main wonten ing sadaya pertandhingan nalika nglawan Timnas Inggris U-19. Perancis menangaken pertandhingan 3-1, maringi gelar ingkang kaping enem kanggé Perancis lan minangka gelar kapisanan Gourcuff wonten ing tingkat internasional.[109] Total wonten ing Timnas U-19, Gourcuff main wonten ing 17 pertandhingan kanthi damel 7 gol.